विदेश मंत्रालय ने बयान में कहा कि फंसे हुए लोगों को निकालने की प्रक्रिया को तेज करने के मद्देनजर दूतावास चार्टर्ड हेलीकॉप्टरों की सेवा लेने की भी संभावना तलाश रहा है। ये मौसम की स्थिति और हेलीकॉप्टरों की इन मार्गों पर उड़ने की क्षमता पर निर्भर करेगा। हिलसा में ढांचागत सुविधाएं नहीं है जबकि सिमीकोट में यात्रियों को उतारने, संचार और चिकित्सा सुविधाएं मौजूद हैं। इस कारण यात्रियों को पहले हिलसा से सिमीकोट ले जाया जा रहा है, फिर सिमिकोट से सुरखेत। वहां से उन सभी को बसों से नेपालगंज रवाना किया जा रहा है।